Diari Oficial de la Generalitat Valenciana


Sumari del DOGV 5518, del 23-05-2007 (2007/6214)

RESOLUCIÓ de 8 de maig de 2007, de la directora general del SERVEF, per la qual es convoquen un màxim de 16 beques per a postgraduats/des per a la realització de pràctiques professionals en les distintes unitats administratives del SERVEF..
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5518

Data del DOGV
:   23-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/6214


Data del document
:   08-05-2007

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servici Valencià d'Ocupació i Formació
    * assignació per estudis
    * ciència econòmica
    * mètode pedagògic
    * ciència administrativa
    * ajuda pública
    * suport econòmic
    * ciència jurídica
    * psicologia
    * direcció de l'empresa
    * professió de la informàtica
    * ensenyament postuniversitari
    * Dret del treball

RESOLUCIÓ de 8 de maig de 2007, de la directora general del SERVEF, per la qual es convoquen un màxim de 16 beques per a postgraduats/des per a la realització de pràctiques professionals en les distintes unitats administratives del SERVEF.. [2007/6214]
Entre d'altres, una de les grans línies competencials assignades a aquest organisme autònom està constituïda per la gestió de la formació i la qualificació professional, i en aquest sentit, el SERVEF ha contribuït, en alguna mesura, des que va ser creat com a organisme autònom adscrit a la conselleria d'Economia, Hisenda i Ocupació, mitjançant la Llei 3/2000, de 17 d'abril, a facilitar l'accés del món universitari al coneixement de l'administració autonòmica que els permeta una ampliació dels seus coneixements i els proporcione una visió pràctica de la gestió administrativa desenvolupada en els àmbits d'actuació propis com la intermediació i l'orientació laboral, el foment de polítiques actives d'ocupació i la formació professional, tant ocupacional com contínua, mitjançant la convocatòria anual de beques per a la formació de postgraduats/des que hagen finalitzat els estudis recentment.
D'acord amb el que estableix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
Primer
Convocar concurs públic per a la concessió d'un màxim de 16 beques per a la realització de pràctiques professionals en les unitats administratives del Servici Valencià d'Ocupació i Formació que s'indiquen en la base segona de l'annex I.
La convocatòria es regirà pel que disposa aquesta resolució, pel Decret 108/1992, de 6 de juliol, del Govern Valencià, pel qual es regula la concessió de beques; per les disposicions bàsiques contingudes en la Llei 38/2003, de 17 de novembre, General de Subvencions i els preceptes de desplegament reglamentari d'aquestes arreplegats en el Reial Decret 887/2006, de 21 de juliol; i pels preceptes en vigor del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
Segon
Aprovar les bases per les quals es regirà la concessió que es contenen com a annex I a aquesta resolució, així com el model de sol·licitud, el model de declaració responsable i el full d'autobaremació que s'insereixen com a annexos II, III i IV, respectivament.
Tercer
Les beques, l'import global màxim de les quals serà de 64.000 €, seran finançades a càrrec de la línia de subvenció T3046, «Beques de formació», del capítol IV, subprograma pressupostari 322.59, «Administració i coordinació general», del pressupost de despeses del SERVEF per a l'exercici 2007, o el seu equivalent en els pressupostos del SERVEF per a l'exercici 2008 per al supòsit de pròrroga, quan es donen les circumstàncies previstes en la base sisena de l'annex I.
Quart
La secretària general del SERVEF resoldrà la concessió d'aquestes beques i totes les resolucions que siguen necessàries per al desenvolupament i l'execució de la present disposició, d'acord amb el règim de delegació de competències establit en l'article tercer, apartat II (Transferències corrents i de capital), lletra A), de la Resolució d'1 d'octubre de 2003 (DOGV núm. 4.605, de 10 d'octubre de 2003).
Cinqué
Publicar aquesta resolució en el Diari Oficial de la Comunitat Valenciana, i advertir que esgota la via administrativa, i que contra aquesta les persones interessades podran interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposen els articles 10.1.a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició d'un recurs potestatiu de reposició davant d'aquest òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercir-ne qualsevol altre que es considere procedent.
DISPOSICIÓ FINAL
La present resolució entrarà en vigor l'endemà de la publicació en el Diari Oficial de la Comunitat Valenciana.
València, 8 de maig de 2007.- La directora general del Servici Valencià d'Ocupació i Formació: Ana Encabo Balbín.
ANNEX I
Bases de la convocatòria per a la concessió d'un màxim de 16 beques per a postgraduats/des per a la realització de pràctiques professionals en les distintes unitats administratives del Servici Valencià d'Ocupació i Formació (SERVEF).
Primera. Objecte de la convocatòria
La present convocatòria té com a objecte la concessió, conforme als principis de publicitat i concurrència competitiva, de 16 beques per a la realització de pràctiques professionals en distintes unitats administratives del SERVEF, amb la distribució territorial següent:
- Alacant: 1 beca.
- Castelló: 2 beques.
- València: 13 beques.
Segona. Modalitats, titulacions admeses, nombre de beques i destinacions

Tercera. Àmbit territorial de les pràctiques formatives
1. Les persones sol·licitants hauran d'expressar en el model de sol·licitud la província o les províncies per les quals opten, de manera que el procés de selecció i d'adjudicació de la destinació estarà vinculat a les unitats administratives assenyalades en la base segona, de la província o les províncies triades.
2. De la mateixa manera, l'àmbit territorial de la borsa de reserva prevista en la base catorze, tindrà caràcter provincial, d'acord amb l'opció o les opcions expressades en la sol·licitud.
Quarta. Requisits dels sol·licitants
1. Podran optar a l'obtenció d'una beca els que reunisquen els requisits següents:
a) Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
b) Els aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
c) Residir a la Comunitat Valenciana.
d) Haver obtingut o, si no és el cas, haver superat totes les matèries exigides per a l'obtenció d'alguna de les titulacions admeses per a cada modalitat consignades en la base anterior, l'any 2001 o posteriors.
Quedaran excloses les persones aspirants la titulació de les quals no estiga arreplegada entre les relacionades en la base anterior o aquelles obtingudes amb anterioritat a l'any 2001.
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
Les persones discapacitades en les quals no concórrega aquest impediment podran al·legar la seua condició de discapacitat a l'efecte de dirimir els empats, arreplegat en la base dotze.
f) No trobar-se sotmés a les prohibicions per a obtenir la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03).
g) No mantenir relació laboral fixa.
h) No ser beneficiari/ària de cap beca d'activitat igual o semblant.
i) Complir amb les bases de la convocatòria i la resta de normes que s'hi apliquen.
2. El compliment temporal dels requisits s'entendrà referit a la data de finalització del termini de presentació de sol·licituds, excepte els arreplegats en les lletres g) i h), el compliment dels quals estarà referit a la data de concessió de la beca, si és el cas.
Cinquena. Mèrits computables
1. A l'efecte de la valoració, es consideraran com a mèrits els següents:
a) Expedient acadèmic.
b) Coneixement del valencià.
c) Coneixement d'idiomes comunitaris.
2. El compliment temporal d'aquests mèrits s'entendrà referit a la data de finalització del termini de presentació de sol·licituds.
Sisena. Duració
El període de gaudi de la beca comprendrà des del començament que s'indique expressament en la resolució de concessió que, en tot cas, no serà anterior a l'1 de setembre de 2007, fins al 31 de desembre de 2007. No obstant això, aquest període podrà ser prorrogat automàticament a l'exercici 2008 per un període que, en conjunt, no superarà l'any, i sempre que existisca crèdit adequat i suficient en aquest últim exercici.
Setena. Dotació i pagament de les beques
1. Cada beca estarà dotada amb 1.000 € bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
2. Aquest import s'abonarà mensualment, amb el certificat previ del responsable de la unitat administrativa on el becari/la becària realitze la pràctica, a càrrec del crèdit indicat en el resolc tercer d'aquesta resolució.
Huitena. Termini i forma de presentació de les sol·licituds
1. Les persones que desitgen concórrer a les beques hauran de presentar una sol·licitud degudament omplida conforme al model que figura com a annex II, en el termini màxim de 15 dies hàbils comptats des de l'endemà de la publicació en el Diari Oficial de la Comunitat Valenciana de la present resolució de convocatòria.
2. A l'efecte de còmput del termini indicat en l'apartat anterior, caldrà ajustar-se a allò que es disposa, amb caràcter general, en l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.
3. Les sol·licituds, dirigides a la Secretaria General del SERVEF, es presentaran preferentment, en el Registre General del Servici Valencià d'Ocupació i Formació, situat a l'avinguda de Navarro Reverter, 2 de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Novena. Acreditació dels requisits i dels mèrits
1. A fi d'acreditar el compliment dels requisits establits en la base quarta, a la sol·licitud s'hi adjuntarà la documentació següent:
- DNI, passaport o document equivalent que acredite la nacionalitat.
- Certificat actualitzat acreditatiu d'estar empadronat en qualsevol municipi de la Comunitat Valenciana.
- Títol acadèmic de la llicenciatura o enginyeria corresponent o, si no, resguard d'haver efectuat el depòsit de les taxes per a ser expedit.
- Certificat expedit per un metge col·legiat que acredite no patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
- Certificat acreditatiu, si és el cas, de la condició de discapacitat expedit per l'òrgan competent per a la valoració i reconeixement de la conselleria de Benestar Social.
- Declaració expressa responsable, el model de la qual figura com a annex III, referida a les circumstàncies personals indicades en les lletres f) i i) de la base quarta, així com manifestació sobre la concurrència de les circumstàncies expressades en les lletres g) i h) de l'esmentada base quarta.
2. De la mateixa manera, les persones sol·licitants hauran d'adjuntar-hi el full d'autobaremació segons el model que s'arreplega com a annex IV.
A més, per a la verificació de les dades que es consignen, s'hi adjuntarà tota aquella documentació acreditativa relacionada amb els mèrits indicats en la base cinquena que siguen susceptibles de valoració d'acord amb la base onze, entre les quals haurà de ser inclosa, almenys, la següent:
- Currículum, on es faran constar les dades personals i de contacte, acadèmiques, coneixement d'idiomes i dades professionals.
- Certificat oficial de qualificacions emés pel centre universitari on haja cursat els estudis, en el qual conste la nota mitjana ponderada obtinguda durant la carrera la qual, d'acord amb el que estableixen els reials decrets 1.044/2003 (BOE núm. 218) i 1.125/2003 (BOE núm. 224), estarà expressada en escala numèrica de 0 a 10, amb expressió de dos decimals.
3. Dels mèrits al·legats en el currículum o en el full d'autobaremació, només es valoraran els acreditats documentalment.
4. Tota la documentació exigida o al·legada per les persones sol·licitants es presentarà mitjançant original o fotocòpia compulsada.
Deu. Causes d'exclusió
1. Una vegada conclòs el termini de presentació de les sol·licituds, i prèviament a la valoració, es verificarà el compliment dels requisits exigits.
2. Constituirà causa d'exclusió del concurs l'incompliment dels requisits assenyalats en la base quarta.
3. No obstant això, si la sol·licitud no reunira els requisits exigits o no s'hi adjuntaren els documents assenyalats en la base novena, es requerirà les persones interessades perquè esmenen la falta o adjunten els documents preceptius en el termini de 10 dies hàbils comptats a partir de la notificació, amb indicació que, si no ho fera així, es considerarà que desisteix de la petició, amb una resolució prèvia que haurà de ser dictada en els termes que preveu l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. La llista provisional d'admesos i d'exclosos es donarà a conéixer en la pàgina web del SERVEF (http://www.servef.com), en el Servici d'Informació del SERVEF, situat a la planta baixa dels Servicis Centrals (Av. Navarro Reverter, 2 de València), al tauler d'anuncis ubicat al mateix lloc, en el telèfon gratuït d'informació 746 351 470, i als taulers d'anuncis de les tres direccions territorials d'Ocupació.
Onze. Valoració dels mèrits
- Expedient acadèmic: màxim de 10 punts.
La puntuació assignada coincidirà amb la nota mitjana ponderada indicada en l'expedient acadèmic.
- Coneixement del valencià: màxim de 2 punts.
Només es valoraran els certificats expedits o homologats per la Junta Qualificadora de Coneixements de Valencià d'acord amb l'escala següent, i es puntuarà exclusivament el grau més alt obtingut:
Grau Superior: 2 punts
Grau Mitjà: 1 punt
Grau Elemental: 0,5 punts
- Coneixement d'idiomes comunitaris: màxim de 3 punts.
Per a cada idioma comunitari es puntuarà a raó de 0,5 punts per curs complet, o la seua equivalència si es tracta de cicles, corresponent als títols expedits per les escoles oficials d'idiomes radicades al territori espanyol, o pels títols universitaris en Filologia.
Dotze. Comissió avaluadora
1. Per a la valoració dels mèrits acreditats es constituirà una comissió avaluadora formada pels membres següents:
- President/a: secretària general del SERVEF o funcionari/ària en qui delegue.
- Vocals:
Un/a representant del Gabinet Tècnic.
Un/a representant de la Secretaria General.
Un/a representant de la Direcció General de Formació i Qualificació Professional.
Un/a representant de la Direcció General d'Ocupació i Inserció Laboral.
- Secretari/ària: actuarà com a secretari/ària un/a tècnic/a de la Secretaria General, el qual assistirà a les sessions que realitze la Comissió amb veu però sense vot.
2. Els membres de la Comissió podran ser assessorats pel personal tècnic o professional que considere necessari, els quals podran assistir-hi amb veu però sense vot.
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
4. A la vista dels documents efectivament acreditatius, la Comissió Avaluadora verificarà els mèrits consignats al full d'autobaremació, i elaborarà, per a cada província, una llista ordenada segons la puntuació obtinguda.
5. A fi d'aplicar els principis generals arreplegats en la Llei 11/2003, de 10 d'abril, sobre l'Estatut de les Persones amb Discapacitat, els supòsits d'empat es resoldran a favor de les persones discapacitades que acrediten el reconeixement d'aquesta condició segons s'estableix en l'article 2 de la llei esmentada.
6. La resta de supòsits d'empat es resoldran a favor de l'aspirant que presente millor expedient acadèmic d'acord amb la valoració establida en la base onze.
Tretze. Prova teoricopràctica
1. La Comissió Avaluadora, atenent el nombre de sol·licituds admeses i les puntuacions obtingudes per a cada modalitat, convocarà per a la realització d'una prova teòrica o pràctica el nombre d'aspirants en cada modalitat de beca i territori d'opció que aquesta determine entre aquells que hagen obtingut major puntuació en la fase prèvia.
2. La convocatòria a la realització d'aquesta prova s'efectuarà en crida única a través dels mitjans assenyalats en la base deu, punt 4.
3. El contingut de la prova versarà sobre matèries de l'àmbit competencial del SERVEF i de l'administració pública en relació amb la modalitat per la qual s'opta a la beca, i consistirà a resoldre cinc preguntes o ítems.
4. Cada resposta podrà valorar-se fins a 1 punt, de manera que podran obtenir-se fins a un màxim de 5 punts en el conjunt de la prova.
Catorze. Concessió
1. Finalitzat el procés de selecció, i a la vista de les relacions ordenades de cada província, segons la puntuació i l'opció territorial de les persones aspirants, la Comissió Avaluadora elevarà a la secretària general del SERVEF una proposta de concessió de beques perquè n'emeta la resolució, que contindrà tants beneficiaris com nombre de beques hi haja per a cada modalitat, i assignarà, al mateix temps, la província i la unitat administrativa a què seran destinats els aspirants, destinació que serà vinculant per a les persones becades.
2. La secretària general, per delegació, dictarà en el termini de tres mesos comptats a partir de la publicació de la present convocatòria, la resolució en què s'adjudiquen les 16 beques i es constituïsquen tres borses de reserva territorialitzada per províncies, per al supòsit de produir-se alguna renúncia o abandó, en les quals no apareixeran els/les aspirants que siguen adjudicataris/àries d'una beca.
En la mateixa resolució s'establirà l'inici del període de gaudi de la beca.
3. Igualment, en el termini de tres mesos, es donarà publicitat de la resolució de concessió al tauler d'anuncis ubicat a la planta baixa dels Servicis Centrals del SERVEF, Av. Navarro Reverter, 2 de València, i als taulers d'anuncis de les tres direccions territorials d'Ocupació, publicitat que produirà els efectes de notificació als interessats, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, amb independència de la seua difusió en la resta de mitjans ja mencionats en la base deu, punt 4.
4. D'acord amb el que preveu l'article 42.4 de la Llei 30/1992, de 26 de novembre, modificada per la Llei 4/1999, de 13 de gener, si no es notifica la resolució que adjudica les beques dins del termini anteriorment establit, s'entendran desestimades les sol·licituds presentades.
Quinze. Incompatibilitat, condicions d'exercici, tutoria i incidències
1. La condició de becari/ària no implicarà cap vinculació laboral o administrativa amb el Servici Valencià d'Ocupació i Formació, i tant la concessió com l'aprofitament seran incompatibles amb el gaudi d'altres beques que pogueren concedir-se per a la mateixa activitat o semblant.
2. La secretària general resoldrà les incidències que es produïsquen durant el període de gaudi de les beques a proposta del cap o la cap del servici corresponent, i podrà deixar-les sense efecte, amb audiència prèvia a la persona interessada, en els supòsits d'incompliment de les obligacions, de no realitzar l'activitat que va motivar la concessió o de deixar de reunir els requisits exigits en aquesta convocatòria.
3. Les condicions d'exercici de les activitats que han de realitzar els adjudicataris se subjectaran a les instruccions dictades a aquest efecte per la secretària general del SERVEF.
4. Els/les caps dels servicis de les unitats administratives a què s'adscriguen els/les adjudicataris/àries exerciran de tutors de les pràctiques professionals i vetlaran pel compliment de les condicions de l'exercici de les beques.